આ વખતે મુઘલ બાદશાહ અકબર તેની સામ્રાજ્યવાદી નીતિના ભાગરૂપે ગુજરાત તરફ નજર કરી રહ્યો હતો. ધનધાન્યથી ભરપુર, ફળદ્રુપ અને વિશાળ દરિયાકાંઠો ધરાવતા સમૃદ્ધ વેપારી પ્રદેશને મુઘલાઈ હસ્તક લાવવો જરૂરી હતો. ૧૫૩૫માં હુમાયુએ ગુજરાત જીતેલું પણ તે જાળવી ન શક્યો અને ગુજરાત ફરીથી મુઘલાઈના તાબામાંથી મુક્ત થયું હતું. તેથી ૨ જુલાઈ ૧૫૭૨ના રોજ તેણે ગુજરાત જીતવા માટે આગ્રાથી પ્રયાણ કર્યું. પહેલો મુકામ અજમેર શરીફમાં કર્યો અને ત્યાંથી ૧૦ હજારનું અશ્વદળ લઈ ૭ નવેમ્બર ૧૫૭૨ના રોજ પહોંચ્યો પાટણ.